b'\n_START_ARTICLE_\nSulgpall\n_START_SECTION_\nAjalugu\n_START_PARAGRAPH_\nSulgpallisarnaseid sportm\xc3\xa4nge on ajaloo v\xc3\xa4ltel harrastatud Hiinas, Indias ja Kreekas. T\xc3\xa4nap\xc3\xa4eva sulgpall tekkis aga 1860. aastal Inglismaal. Esimest korda m\xc3\xa4ngiti seda Beauforti hertsogi valdustes Gloucestershire\'is. Ingliskeelse nimetuse badminton sai m\xc3\xa4ng hertsogi residentsi (Badminton House) j\xc3\xa4rgi._NEWLINE_Rahvusvahelise Sulgpallif\xc3\xb6deratsiooni (International Badminton Federation; IBF) asutasid 1934. aastal 9 riiki. T\xc3\xa4nap\xc3\xa4eval on IBF-il 147 liiget._NEWLINE_3. mail 1977 peeti Malm\xc3\xb6s esimesed maailmameistriv\xc3\xb5istlused sulgpallis._NEWLINE_Ol\xc3\xbcmpiaalaks sai sulgpall Barcelonas 1992. See on kaasa aidanud ala populaarsuse suurenemisele nii Aasia maades kui ka Suurbritannias ja Skandinaavias._NEWLINE_Suur osa t\xc3\xa4nap\xc3\xa4eva tippsulgpallureid p\xc3\xa4rineb Ida-Aasiast, n\xc3\xa4iteks Indoneesiast, Hiinast ja Malaisiast.\n_START_SECTION_\nSulgpalli ajalugu maailmas\n_START_PARAGRAPH_\nSulgpalli ajalugu ulatub \xc3\xbcle 3000 aasta tagasi, sellesarnast m\xc3\xa4ngu harrastati juba Antiik-Kreekas ja Egiptuses. Hilisemal ajal Euroopas tunti sulgpalli laste hulgas nimede battledore ja shuttlecock all \xe2\x80\x93 selles m\xc3\xa4ngus l\xc3\xb5id kaks m\xc3\xa4ngijat tillukeste reketitega sulgedega palli edasi-tagasi. Indias tunti sarnast m\xc3\xa4ngu 18. sajandil poona nime all. Oma koloniaalvaldustest kojup\xc3\xb6\xc3\xb6rdunud Briti ohvitserid t\xc3\xb5id sulgpalli India versiooni tagasi Euroopasse umbes 1860. Nad k\xc3\xbcll tutvustasid seda m\xc3\xa4ngu oma s\xc3\xb5pradele \xc3\xbcsna usinalt, kuid t\xc3\xb5sisemat huvi \xc3\xa4ratas sulgpall alles p\xc3\xa4rast Beauforti hertsogi 1873. aastal oma Gloucestershire\'is asuvas Badmintoni-nimelises maamajas korraldatud pidu. Tollal ei olnud sulgpalli kohta veel kindlat nimetust, seda nimetati Badmintoni m\xc3\xa4nguks, millest hiljem kujuneski v\xc3\xa4lja m\xc3\xa4ngu ametlik ingliskeelne nimetus badminton._NEWLINE_Kuni 1887. aastani m\xc3\xa4ngiti Inglismaal sulgpalli Indiast p\xc3\xa4rit reeglite j\xc3\xa4rgi. Need olid aga inglaste meelest vastur\xc3\xa4\xc3\xa4kivad ja segadusseajavad. Kuna algselt v\xc3\xa4ike sulgpallurite seltskond oli j\xc3\xb5udsalt uusi liikmeid v\xc3\xa4rvanud, j\xc3\xb5uti 1887. aastal oma klubi (Bath Badminton Club) moodustamiseni. \xc3\x9chena oma esimestest tegemistest klubi standardiseeris reeglid, tehes need sobivaks inglaslikule m\xc3\xb5tteviisile. See tollal v\xc3\xa4ljat\xc3\xb6\xc3\xb6tatud eeskiri on siiani sulgpalli aluseks. Aastal 1895 moodustati Inglise Sulgpalli Assotsiatsioon, mis pani end maksma \xc3\xbcle klubide. Uus seltskond vaatas \xc3\xbcle ka reeglid, mis p\xc3\xa4rast t\xc3\xa4iendamist ja parandamist said aluseks \xc3\xbcle maailma levima hakanud m\xc3\xa4ngule \xe2\x80\x93 sulgpallile._NEWLINE_Inglismaalt levis sulgpall kiiresti Ameerika \xc3\x9chendriikidesse, Kanadasse, Austraaliasse ja Uus-Meremaale ning tegi suuri edusamme Euroopas edasi liikudes. Algselt vaid meeste harrastatud m\xc3\xa4ng v\xc3\xb5itis kiiresti poolehoidjaid ka naiste hulgas ja edaspidi olid sulgpallurite hulgas v\xc3\xb5rdselt esindatud nii naised kui ka mehed._NEWLINE_Esimesed \xc3\xbcleinglismaalised meistriv\xc3\xb5istlused meestele peeti 1899 ja naiste seas selgitati parim juba j\xc3\xa4rgmisel, 1900. aastal. Need esimesed turniirid loeti siiski mitteametlikeks ja seet\xc3\xb5ttu t\xc3\xa4histab aasta 1904 ametlike \xc3\xbcleinglismaaliste (All England) matside algust. Sulgpalli populaarsuse kasvu Briti saartel iseloomustab fakt, et 1920. aastal oli seal 300 sulgpalliklubi, 1930. aastal umbes 500 ja varsti p\xc3\xa4rast II maailmas\xc3\xb5ja l\xc3\xb5ppu juba \xc3\xbcle 9000 klubi._NEWLINE_Esimene organiseeritud sulgpalliklubi Ameerika \xc3\x9chendriikides asutati aastal 1878 New Yorgis (Badminton Club of the City of New York). See klubi on pidevalt tegutsenud t\xc3\xa4nap\xc3\xa4evani ja on seega vanim tegutsev sulgpalliklubi maailmas._NEWLINE_Aastal 1934 moodustasid 9 maad \xe2\x80\x93 Kanada, Taani, Inglismaa, Prantsusmaa, Iirimaa, Holland, Uus-Meremaa, \xc5\xa0otimaa ja Wales, Rahvusvahelise Sulgpalli F\xc3\xb6deratsiooni (IBF), mille liikmeskond kasvas aasta-aastalt. M\xc3\xa4rtsis 1939 otsustas IBF, et on aeg kutsuda ellu rahvusvahelised v\xc3\xb5istlused. S\xc3\xb6\xc3\xb6r George A. Thomas, IBF-i president, pani v\xc3\xb5itjameeskonnale v\xc3\xa4lja karika. S\xc3\xb5ja- ja p\xc3\xa4rasts\xc3\xb5jaaegse sulgpallipuuduse t\xc3\xb5ttu l\xc3\xbckkusid esimesed Thomas Cup mat\xc5\xa1id aastatele 1948\xe2\x80\x931949. Rahvusvaheliste naiskondadele m\xc3\xb5eldud sulgpallimeistriv\xc3\xb5istluste idee kerkis esile 1950, kuid v\xc3\xb5istluste organiseerimine j\xc3\xa4i rahapuudusel katki. M\xc3\xb5tet ei maetud siiski maha ja viimaks otsustati alustada iga kolme aasta tagant l\xc3\xa4biviidava turniiriga. Karika parimale naiskonnale pani v\xc3\xa4lja proua H. S. Uber Inglismaalt ja esimene turniir Uberi karikale (Uber Cup) toimus 1956/57. Sellest ajast on IBF-i korraldatavate \xc3\xbclemaailsel tasemel turniiride arv t\xc3\xb5usnud seitsmeni: lisaks Thomas ja Uber Cupile (mees- ja naiskondadele) ka maailma meistriv\xc3\xb5istlused, Sudirman Cup (segav\xc3\xb5istkonnad), juunioride MM, maailma GP-finaal ja maailma karikav\xc3\xb5istlused. T\xc3\xa4ie\xc3\xb5iguslikuks ol\xc3\xbcmpiaalaks sai sulgpall 1992. aastal Hispaanias Barcelonas._NEWLINE_T\xc3\xa4nap\xc3\xa4eval eksisteerib justkui kahte sorti sulgpalli. \xc3\x9chte neist m\xc3\xa4ngitakse aedades ja piknikel, teist, v\xc3\xb5istlusspordina tuntud sulgpalli, aga spetsiaalsetes sisehallides tehniliselt v\xc3\xa4ga k\xc3\xb5rgetasemelise varustusega._NEWLINE_Moodsad sulgpallireketid on s\xc3\xbcsinikgrafiidi, keraamika, alumiiniumi ja terase erinevates proportsioonides sulamid, mis on v\xc3\xa4ga kerged (<100 g) ja v\xc3\xa4ga tugevalt keelestatavad. V\xc3\xb5istlusspordis kasutatavad sulgpallid pole valmistatud mitte plastist, vaid korgist pallist ja selle lendu stabiliseerivatest sulgedest, ning kaaluvad 4,74\xe2\x80\x935,5 grammi._NEWLINE_Sulgpall meenutab v\xc3\xa4heke nii tennist kui ka v\xc3\xb5rkpalli. Seda m\xc3\xa4ngitakse \xc3\xbcks \xc3\xbche v\xc3\xb5i kaks kahe vastu (\xc3\xbcksik- v\xc3\xb5i paarism\xc3\xa4ng) v\xc3\xa4ljakul pikkusega 13,41\xc2\xa0m ja laiusega 5,18\xc2\xa0m (\xc3\xbcksikm\xc3\xa4ngus) v\xc3\xb5i 6,1\xc2\xa0m (paarism\xc3\xa4ngus), mis on jagatud keskelt 1,55\xc2\xa0m k\xc3\xb5rguse v\xc3\xb5rguga kaheks._NEWLINE_M\xc3\xa4ngijad l\xc3\xb6\xc3\xb6vad reketitega sulgpalli edasi-tagasi \xc3\xbcle v\xc3\xb5rgu ja p\xc3\xbc\xc3\xbcavad sundida vastast eksima (l\xc3\xb6\xc3\xb6ma palli v\xc3\xb5rku, v\xc3\xa4ljakupiiridest v\xc3\xa4lja v\xc3\xb5i laskma selle oma v\xc3\xa4ljakupoolele maha kukkuda). Punkti v\xc3\xb5ib v\xc3\xb5ita vaid serviv pool (nagu v\xc3\xb5rkpallis enne selle viimaseid reeglimuudatusi) \xe2\x80\x93 kui servinud pool eksib, l\xc3\xa4heb servimis\xc3\xb5igus \xc3\xbcle vastaspoolele; kui eksib aga servi vastuv\xc3\xb5ttev pool, v\xc3\xb5idab servija punkti ja v\xc3\xb5ib j\xc3\xa4tkata servimist._NEWLINE_Kuni 20. sajandi l\xc3\xb5puni m\xc3\xa4ngiti sulgpalli valdavalt vaid s\xc3\xbcsteemis "kolmest parem", st. m\xc3\xa4ngu v\xc3\xb5itmiseks pidi \xc3\xbcks pool v\xc3\xb5itma kaks geimi. \xc3\x9cks geim m\xc3\xa4ngiti 15 punktini, v\xc3\xa4ljaarvatud nais\xc3\xbcksikm\xc3\xa4ngus, kus geim l\xc3\xb5ppes p\xc3\xa4rast 11. punkti saamist. Geimi l\xc3\xb5pus viigiseisul 14:14 (10:10) v\xc3\xb5is servi vastuv\xc3\xb5ttev pool valida, kas j\xc3\xa4tkatakse m\xc3\xa4ngu veel \xc3\xbche v\xc3\xb5i kolme punkti v\xc3\xb5iduni, st. kas geim l\xc3\xb5ppes endiselt p\xc3\xa4rast \xc3\xbche poole 15. (11.) punkti saavutamist v\xc3\xb5i j\xc3\xa4tkati m\xc3\xa4ngu seni, kuni \xc3\xbcks pooltest oli v\xc3\xb5itnud 17 (13) punkti._NEWLINE_Juba 1999. aastal hakati katseliselt rakendama uut, eelk\xc3\xb5ige televisiooni\xc3\xbclekannetele sobivamat, s\xc3\xbcsteemi \xe2\x80\x93 m\xc3\xa4ngu v\xc3\xb5itmiseks on tarvis v\xc3\xb5ita kolm geimi, kusjuures \xc3\xbcks geim m\xc3\xa4ngitakse 7 punktini (geimi l\xc3\xb5pus viigiseisul 6:6 v\xc3\xb5ib servi vastuv\xc3\xb5ttev pool valida, kas j\xc3\xa4tkatakse m\xc3\xa4ngu veel \xc3\xbche v\xc3\xb5i kahe punkti v\xc3\xb5iduni). Maailmameistriv\xc3\xb5istlustel peaks uus s\xc3\xbcsteem esmakordselt kasutust leidma 2002. aastal.\n_START_SECTION_\nSulgpalli ajalugu Eestis\n_START_PARAGRAPH_\nEsimese Eesti Vabariigi ajast on teada, et sulgpalli m\xc3\xa4ngiti Tallinna Kommertskoolis, ilmselt siis kehalise kasvatuse tunnis. M\xc3\xa4nguks vajalik varustus \xe2\x80\x93 reketid, pallid ja v\xc3\xb5rk \xe2\x80\x93 laenutati tolleaegsest Inglise saatkonnast._NEWLINE_Sulgpalli edasine levik Eestis (Eesti NSV-s) on tihedalt seotud selle m\xc3\xa4ngu levikuga NSV Liidus. Aastal 1957 peeti Moskvas \xc3\xbclemaailmse noorsoo ja \xc3\xbcli\xc3\xb5pilaste festivali raames esimesed suuremad sulgpalliv\xc3\xb5istlused NSV Liidus. Sellest alates v\xc3\xb5ibki r\xc3\xa4\xc3\xa4kida sulgpalli kui v\xc3\xb5istlusspordi levikust siinsel 1/6-l planeedist. 1962. aastal korraldati \xc3\xbcleliidulised v\xc3\xb5istlused kosmonautide karikale, 1963. aastal asutati N\xc3\xb5ukogude Liidu Sulgpalli F\xc3\xb6deratsioon ja peeti esimesed \xc3\xbcleliidulised meistriv\xc3\xb5istlused._NEWLINE_Eesti NSV-sse j\xc3\xb5udis sulgpall sel samal 1957. aastal, kui Moskvas kingiti Joann L\xc3\xb5ssovile komplekt sulgpallivarustust (Aasia \xc3\xbcli\xc3\xb5pilaste poolt). Tuntud korvpallur ja treener t\xc3\xb6\xc3\xb6tas tollal TPI-s, kus ta kingiks saadut ka \xc3\xbcli\xc3\xb5pilastele kasutada andis. V\xc3\xb5imalusest tegeleda uue sportm\xc3\xa4nguga haaras kinni TPI kehalise kasvatuse \xc3\xb5ppej\xc3\xb5ud Harri Erm, kes asus tudengitele l\xc3\xa4bi viima sulgpallitreeninguid._NEWLINE_Esimesed v\xc3\xb5istlused Eestis toimusid 1963. aastal TPI lahtiste v\xc3\xb5istlustena, mis muide toimuvad siiani._NEWLINE_\xc3\x9cleliidulistest v\xc3\xb5istlustest v\xc3\xb5tsid Eesti NSV sulgpallurid esmakordselt osa 1964. aastal._NEWLINE_1964. aastal asutati ka Eesti NSV Sulgpallif\xc3\xb6deratsioon (reorganiseeriti Eesti Sulgpallif\xc3\xb6deratsiooniks 25. oktoobril 1989)._NEWLINE_Aastal 1965 viis oma v\xc3\xb5istluse l\xc3\xa4bi ka Tallinna Lastestaadion (instruktor Villi Vainola juhtimisel), millest v\xc3\xb5tsid osa ka hiljem NSV Liidus medaleid v\xc3\xb5itnud \xc3\xb5ed Reet ja Riina Valgmaa, kes m\xc3\xa4ngisid noormeeste vastu._NEWLINE_1965. aastal toimusid Tallinnas Luise t\xc3\xa4nava v\xc3\xb5imlas ka esimesed Eesti Meistriv\xc3\xb5istlused sulgpallis. V\xc3\xb5itsid J\xc3\xbcri Tarto ja Helle-Mall Pajum\xc3\xa4gi (k\xc3\xb5igi Eesti meistrite nimed l\xc3\xa4bi aegade leiad Eesti meistriv\xc3\xb5istluste lehelt)._NEWLINE_1965. aastal toimus ka esimene Eesti-L\xc3\xa4ti-Leedu kolmikkohtumine sulgpallis (Balti mat\xc5\xa1). Esimesel kolmel aastal leppis Eesti seal kolmanda kohaga, esimene v\xc3\xb5it naabrite \xc3\xbcle saavutati aastal 1968, kui koondisse kuulusid Skaidrite Nurges, Reet Valgmaa, Riina Valgmaa, J\xc3\xbcri Tarto, Raivo Kristjanson ja Jaak Nuuter._NEWLINE_Esimesed Eesti noorte meistriv\xc3\xb5istlused sulgpallis toimusid aastal 1968 Tallinnas, m\xc3\xa4ngiti kolmes vanuseklassis._NEWLINE_L\xc3\xa4bi aegade on Eesti t\xc3\xa4iskasvanute meistriv\xc3\xb5istlustelt enim medaleid v\xc3\xb5itnud Mare Pedanik (Reinberg) \xe2\x80\x93 39, sh 21 kuld-, 12 h\xc3\xb5be- ja 6 pronksmedalit. Enim meistritiitleid on Reet Valgmaal \xe2\x80\x93 30 (medaleid kokku 34). Meestest on enim medaleid v\xc3\xb5itnud juba meie juurest lahkunud Jaak Nuuter \xe2\x80\x93 33, sh 14 kuld-, 7 h\xc3\xb5be- ja 12 pronksmedalit._NEWLINE_N\xc3\xb5ukogude Liidu meistriks t\xc3\xa4iskasvanute seas on tulnud Reet Valgmaa naispaarism\xc3\xa4ngus koos Liidia Markovaga (Leningrad). Paarism\xc3\xa4ngus on medalile tulnud ka Riina Valgmaa. \xc3\x9cleliidulistel noorte meistriv\xc3\xb5istlustel on Reet Valgmaa saavutanud kaks meistritiitlit nii \xc3\xbcksik- kui ka paarism\xc3\xa4ngus, Riina Valgmaal on kaks tiitlit paarism\xc3\xa4ngust ja \xc3\xbcks h\xc3\xb5bemedal \xc3\xbcksikm\xc3\xa4ngus. Noormeestest on N\xc3\xb5ukogude Liidu noortemeistriks tulnud Henry Aljand, paarism\xc3\xa4ngus on korra medalile tulnud ka Tiit Vapper._NEWLINE_N\xc3\xb5ukogude Liidu koondisse on kuulunud Reet Valgmaa (m\xc3\xa4ngis Inglismaa vastu). Noortest on olnud N\xc3\xb5ukogude Liidu koondise kandidaadid Tiit Vapper, Mare Reinberg (Pedanik), Katrin Paev\xc3\xa4li (Aru), Andres Ojamaa, Anneli Lambing (Parts), Terje Lall._NEWLINE_Sulgpalli ol\xc3\xbcmpiadeb\xc3\xbc\xc3\xbcdil 1992. aastal Barcelonas m\xc3\xa4ngis USA v\xc3\xb5istkonnas v\xc3\xa4liseestlane Cris J\xc3\xb5gis, kes on mitmekordne USA sulgpallimeister._NEWLINE_Nii Rahvusvahelise Sulgpallif\xc3\xb6deratsiooni (IBF) kui ka Euroopa Sulgpalli Liidu (EBU) liige on Eesti Sulgpallif\xc3\xb6deratsioon aastast 1992._NEWLINE_(Ajaloo koostas Tanel Kaart.)\n_START_SECTION_\nSulgpall Eestis\n_START_PARAGRAPH_\nMaailmas\xc3\xb5dadevahelisel ajal m\xc3\xa4ngiti sulgpalli Tallinna Kommertskoolis. M\xc3\xa4nguks vajalik varustus \xe2\x80\x93 reketid, pallid ja v\xc3\xb5rk \xe2\x80\x93 laenutati Inglise saatkonnast._NEWLINE_1964. aastal asutati Eesti NSV Sulgpallif\xc3\xb6deratsioon, mis reorganiseeriti Eesti Sulgpallif\xc3\xb6deratsiooniks 25. oktoobril 1989._NEWLINE_Nii Rahvusvahelisse Sulgpallif\xc3\xb6deratsiooni (IBF) kui ka Euroopa Sulgpalli Liitu (EBU) kuulub Eesti Sulgpallif\xc3\xb6deratsioon aastast 1992.\n_START_SECTION_\nSulgpallide valmistamine\n_START_PARAGRAPH_\nSulgpalle valmistatakse valgete hanede (ja partide) tiibade alt saadavatest sulgedest. Et Aasiamaades aretatakse ja kasvatatakse hanesid ja parte toiduks, siis korjatakse sulgi valdavalt p\xc3\xa4rast linnu tapmist. Kuigi kasvatatakse k\xc3\xbcllalt erinevaid t\xc3\xb5uge, jagatakse suled tavaliselt vaid hane- ja pardisulgedeks. P\xc3\xa4rast linnu sulgedest puhastamist jagatakse tema tiivaalused suled kahte hunnikusse \xe2\x80\x93 vasak- ja parempoolse tiiva suled. Vaid 6\xe2\x80\x937 sulge m\xc3\xb5lema tiiva alt sobivad sulgpalli valmistamiseks. Kuna lindude erinevate tiibade suled on erinevad, v\xc3\xb5ib \xc3\xbche sulgpalli valmistamisel kasutada ainult kas vasaku v\xc3\xb5i parema tiiva sulgi. \xc3\x9che sulgpalli tegemiseks kulub 16 sulge, seega on kahe sulgpalli jaoks vaja v\xc3\xa4hemalt 3 hane (kolm paremat tiiba \xc3\xbche ja kolm vasakut tiiba teise sulgpalli valmistamiseks)._NEWLINE_Seej\xc3\xa4rel suled pestakse, kuivatatakse ning sorteeritakse kuju ja v\xc3\xa4rvuse j\xc3\xa4rgi. J\xc3\xa4rgneb sulgede vajalikule kujule l\xc3\xb5ikamine. See on \xc3\xbcks vastutusrikkamaid toiminguid, mis usaldatakse seet\xc3\xb5ttu k\xc3\xb5ige vilunumatele t\xc3\xb6\xc3\xb6listele, kes oskavad igast sulest eraldada selle parima osa. Samal ajal valmistatakse ette ka sulgpallide korgist nupud, need l\xc3\xb5igatakse parajaks ja kaetakse nahaga. Sulgede kinnitamine korgist nupu k\xc3\xbclge k\xc3\xa4ib t\xc3\xa4nap\xc3\xa4eval masinatega \xe2\x80\x93 need on k\xc3\xbcllalt t\xc3\xa4psed, tagamaks valmis sulgpallide \xc3\xb5iget lendu. T\xc3\xb6\xc3\xb6liste \xc3\xbclesandeks on vaid sulgpallide korgist otste t\xc3\xa4pne asetamine vastavatesse pesadesse._NEWLINE_J\xc3\xa4rgneb \xc3\xb5mblemine, liimimine ja l\xc3\xb5puks ka testimine, mis koosneb kiirus- ja trajektooritestist r\xc3\xb5huasetusega sulgpalli vastupidavusele._NEWLINE_Valminud sulgpallidele hinnangu andmine ja neile selle alusel mingi kvaliteediklassi omistamine on iga firma siseasi. Seega v\xc3\xb5ib \xc3\xbche tootja turniirik\xc3\xb5lbulik (Tournament Quality) sulgpall erineda tunduvalt teise tootja sama kvaliteediklassi sulgpallist. Vaid m\xc3\xa4ngimine mingi konkreetse firma konkreetsest klassist sulgpalliga saab anda hinnangu nende sulgpallide kvaliteedi-hinna suhtele._NEWLINE_T\xc3\xa4nap\xc3\xa4eval on \xc3\xbche sulgpalli hind ligikaudu 2,5 USA dollarit, mis polegi eriti kallis, kui arvestada kogu valmistamisprotsessi. Palli hind on olnud samal tasemel juba paark\xc3\xbcmmend viimast aastat hoolimata kogu muu elu kallinemisest.'